
1. Asjaolud ja menetluse käik
Narva Linnavolikogu 14.08.2014 määrusega nr 16 „Narva linna Sotsiaalabiameti hallatavate asutuste Laste Varjupaiga ja Narva linna Sotsiaalhoolekandekeskuse tegevuse lõpetamine ning Narva linna Sotsiaalabiameti hallatava asutuse Narva Hooldekodu ümberkorraldamine” otsustas alates 01.01.2015 lõpetada Narva linna Sotsiaalabiameti hallatavate asutuste Laste Varjupaiga (registrikood 75024277)  ja Narva linna Sotsiaalhoolekandekeskuse (registrikood 75031225) tegevus. 
Vastavalt Narva Linnavolikogu 14.08.2014 määruse nr 16 § 3 korraldati Narva linna Sotsiaalabiameti hallatav asutus Narva Hooldekodu (registrikood 75038078) ümber Narva linna Sotsiaalabiameti hallatavaks asutuseks Narva Sotsiaaltöökeskuseks.

Narva Linnavalitsuse 23.09.2014 määruse nr 27 „Narva Sotsiaaltöökeskuse põhimäärus” § 1 lõike 3 kohaselt Narva Sotsiaaltöökeskus on Narva Hooldekodu, Narva linna Sotsiaalhoolekandekekuse ja Narva Laste Varjupaiga õigusjärglane. 

Narva linna Sotsiaalabiameti hallatav asutus Narva Sotsiaaltöökeskus on hoolekandeasutus, mis osutab teenuseid sotsiaalselt vähekindlustatud isikutele (sealhulgas lapsed ja lastega perekonnad, puuetega ja eakad inimesed, toimetulekuraskustega täiskasvanud).
Narva Sotsiaaltöökeskus on sealhulgas ajutist või alalist ööpäevaringset hooldamist osutav hoolekandeasutus, mis loodi eakatele ja puuetega inimestele elamiseks, nende hooldamiseks ja rehabilitatsiooniks, kes ei ole suutelised iseseisvalt toime tulema ning nende toimetulekut ei saa tagada teiste sotsiaalteenuste või muu abi osutamisega. 
Vastavalt sotsiaalhoolekandeseaduse § 26 lõikele 2 on kohalik omavalitsus kohustatud korraldama abi vajava puudega isiku toimetuleku sotsiaalteenuste osutamise, sotsiaaltoetuste maksmise, vältimatu sotsiaalabi ja muu abi osutamise teel. Sama paragrahvi lõike 1 punkti 4 kohaselt valla- või linnavalitsus korraldab puuetega isikutele teiste inimestega võrdsete võimaluste tagamiseks, nende aktiivseks osalemiseks ühiskonnaelus ja iseseisvaks toimetulekus invatransporti. 

Invatransporditeenuse kasutajaks on inimesed, kes kasutavad liikumiseks ratastooli või ei saa muu funktsioonihäire tõttu kasutada ühistransporti või tavasõidukit Narva linna piires.
Narva linna Sotsiaalabiamet alates 01.01.2014 osutab hallatava asutuse Narva Sotsiaaltöökeskuse (endine Narva Hooldekodu) abil invatransporditeenust 7 päeva nädalas ja reeglina ajavahemikus 8.00-17.00. 2014. aastal oli invatransporditeenuse mahuks 14439 sõidukilomeetrit (seisuga 05.10.2014). Narva Sotsiaaltöökeskuse käsutuses oleva ühe kohandatud bussiga (kaldteega väikebuss) ei ole võimalik katta kõigi Narva linna invatransporditeenust kasutavate isikute vajadust.

Narva linna arengukava 2008-2017 punktis 5 (Tegevuskava) on planeeritud tegevused  invatransporditeenuse osutamine puuetega lastele (№ 221) ja invatransporditeenuse osutamine täisealistele puuetega inimestele (№223).
Narva linna sotsiaalhoolekande arengukava 2014-2020 punktis 7 (Tegevuskava aastani 2020)

on planeeritud tegevus, nagu  „4.2.1.2 Liikumisabi osutamine isikutele, kes ei ole võimelised iseseisvalt ringi liikuma” invatranspordi teenuse osutamine.

Narva linna Sotsiaalabiamet võttis väikebussi Mercedes-Benz Vito rendile 4 aastaks liisingulepingu alusel. Liisinguleping on lõppenud 2011.aasta oktoobris ja sõiduk sai Narva linna  Sotsiaalabiameti omandiks. Väikebussiga teostatakse Laste Varjupaiga vedusid nii linnas (laste koolidesse toomine ja tagasiviimine, vajadusel Narva linna Sotsiaalabiameti töötajate veod tööülesannete täitmiseks) kui ka väljaspool linna (lastevarjupaigas viibivate laste veod Tallinna ja Tartusse seoses visiitidega eriarstide juurde). 

2014.aasta juulis teostatud bussi tehnilise ülevaatuse käigus on tuvastatud sõiduki tehnilise olukorra probleemid. Vastavalt Silberauto Eesti AS´i, Mercedes-Benzi ametlik esindaja,  hinnapakkumisele on väikebussi remondi maksumus 2500 eurot. Narva linna Sotsiaalabiameti raamatupidamise andmetel on seisuga 01.09.2014 sõiduki jääkväärtus 2263,86 eurot.
Kvaliteetse teenuse osutamiseks ning Narva Sotsiaaltöökeskuse kliente ja ka invatransporditeenust vajavatele Narva linna elanike ja teenust vajava inimese abistajale ohutu ja turvalise transpordi tagamiseks tuleb soetada Narva Sotsiaaltöökeskusele puuetega inimeste transportimiseks kohandatud kaldtee või ratastoolitõstukiga teine väikebuss. Väikebussi ostmisel on planeeritud kasutada sotsiaaltoetuste ja -teenuste osutamise toetust.
Hanke eesmärgiks on Laste Varjupaiga (alates 01.01.2015 Narva Sotsiaaltöökeskusel) kasutuses oleva väikebuss Mercedes-Benz Vito (väljalaskeaasta 2007, seisuga 31.08.2014 odomeetri näit 99787 km) mõistlike kulutustega vahetus uue väikebussi (8+1 kohta) vastu  selleks, et tagada sotsiaalhoolekande seaduses (§ 26 lg 1 p 4) Narva linnale pandud kohustuse täitmine puuetega isikutele teiste inimestega võrdsete võimaluste tagamisel. Uue väikebussi ostmise puhul võib vana väikebussi kasutada esimese sissemaksena.
Uue väikebussi soetamise võimaldab kvaliteetseid transporditeenuseid osutada nii lastevarjupaigas viibivatele lastele kui ka teiste Narva Sotsiaaltöökeskuse klientidele ja vajadusel  linna elanikele ning säästab raha vana väikebussi remondiks.

Hankedokumendid on Narva Linnavalitsuse 05.02.2014 korraldusega nr 108-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega kooskõlastatud. 

2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2  Riigihangete seaduse § 10 lõige 1 punkti 2 kohaselt, riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes on riigihangete seaduse mõistes on hankija.
2.3  Vastavalt Narva Linnavolikogu 21.06.2005 määruse nr 20 „Linnavara eeskiri” § 34 lõikele 2 otsuse linnavara tasu eest omandamise kohta võtab vastu linnavalitsus vallasvara suhtes, mille väärtus ületab 6 400 eurot, kuid ei ületa 64 000 eurot.
2.4 Kohaliku omavalitsuse üksuse finantsjuhtimise seaduse §28 lõike 3 kohaselt valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus võivad sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. 
3. Otsus
3.1 Narva linna Sotsiaalabiametil korraldada väikebussi ostmise riigihanget vastavalt lisatud hankedokumentatsioonile.

3.2 Määrata punktis 3.1 nimetatud lihthanke hankijaks Narva linna Sotsiaalabiamet, lihthanke eest vastutavaks isikuks Narva Sotsiaaltöökeskuse juhataja Tatjana Stolfat.
3.3 Volitada Narva linna Sotsiaalabiametit (ametiasutuse põhimääruse järgi selle esindaja isikus) sõlmima edukaks tunnistatud pakkumuse esitanud pakkujaga hankeleping.
4. Rakendussätted
4.1 Pakkuja, taotleja või hankemenetluses osalemisest huvitatud isik võib riigihangete seaduses sätestatud korras vaidlustada hankija tegevust, sealhulgas hanke alusdokumenti.

4.2 Korraldus jõustub seadusega sätestatud korras.

